CELEX: 32020R1289
Language: et
Date: 2020-09-09 00:00:00
Title: Komisjoni rakendusmäärus (EL) 2020/1289, 9. september 2020, teatavate kaupade klassifitseerimise kohta kombineeritud nomenklatuuris

16.9.2020   
               
               
                  ET
               
               
                  Euroopa Liidu Teataja
               
               
                  L 302/11
               
            
         KOMISJONI RAKENDUSMÄÄRUS (EL) 2020/1289,
         9. september 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. september 2020
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               
                  Gerassimos THOMAS
               
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Ühekordselt kasutatavad lauspaberist pühkepaberid (umbes 3 cm × 6 cm), mis on pakitud eraldi ja pakendatud jaemüügiks saja kaupa karpidesse.
                        Pühkepaberid on immutatud alkoholilahusega, mis sisaldab 70 % isopropüülalkoholi ja 30 % vett.
                        Toode on ette nähtud naha ja muude pindade (nt mitteinvasiivsete meditsiiniinstrumentide pinnad) üldiseks desinfitseerimiseks.
                     
                     
                        3808 94 90
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3808, 3808 94 ja 3808 94 90 sõnastusega.
                        Toodet ei või klassifitseerida rubriiki 3005, kuna pühkepabereid ei kasutata meditsiinis, kirurgias, stomatoloogias või veterinaarias (vt ka HSi selgitavad märkused, rubriik 3005, esimene lõik).
                        Toodet ei või klassifitseerida rubriiki 3402, kuna toote peamine otstarve ei ole puhastamine, vaid desinfitseerimine. Toodet käsitatakse desinfektsioonivahendina ja see on pakendatud jaemüügiks desinfektsioonivahendina (vt VI jao märkus 2).
                        Seega tuleb toode klassifitseerida CN-koodi 3808 94 90 alla kui jaemüügipakendis desinfektsioonivahend.